open-index/open-wikipedia-markdown huggingface dataset:
HMS Prince of Wales (R09)

**HMS Prince of Wales** (viirinumero R09) on Britannian kuninkaallisen laivaston Queen Elizabeth -luokan lentotukialus.

## Valmistus

Alus laskettiin vesille 21. joulukuuta 2017 kumminaan Rothesayn herttuatar Camilla. Alus saapui syyskuussa 2019 koeajojen päätyttyä Portsmouthiin, missä se otettiin palvelukseen 10. joulukuuta 2019.

## Palvelus
Alus saavutti operatiivisen valmiuden 1. lokakuuta 2021. Siitä tuli 11. tammikuuta 2022 Naton  Maritime High-Readiness Forcen lippulaiva, jonka komentaja kontra-amiraali Mike Utley nosti lippunsa aluksella.

## Lähteet
*
*
*

### Viitteet

## Aiheesta muualla
RDS-9

**RDS-9** () oli Neuvostoliiton taktinen 10–40 kT:n tehon omaava ydinase, joka otettiin käyttöön vuosina 1957–1958. Sen ensitesti Semeissä epäonnistui, mutta Novaja Zemljalla vuotta myöhempi 4,8 kilotonnin ydinkoe onnistui. Kaksi S-luokan sukellusvenettä upposi ja yksi vaurioitui vakavasti.

Edeltävä RDS-5 ei ollut saanut KB-11:ssa kehitettyä miniatyrisoitua ydinasetta laivaston hyväksymälle tasolle. Sen odotettu tai oletettu tehoarvo oli ollut noin -30%.

RDS-9 oli Neuvostoliiton ensimmäinen aktiivikäyttöön otettu ydinräjähde, jonka saattoi asentaa 553 millimetrin torpedoon. Kehittely ja testaus toteutettiin vuosina 1954–1955, minkä jälkeen 10 kilotonnin T-5-torpedo hyväksyttiin palveluskäyttöön.

## Lähteet
Nobody (vuoden 2021 elokuva)

**Nobody** on vuonna 2021 ensi-iltansa saanut yhdysvaltalainen toimintaelokuva, jonka on ohjannut Ilja Naishuller ja käsikirjoittanut Derek Kolstad. Sen pääosia esittävät Bob Odenkirk, Connie Nielsen, RZA, Christopher Lloyd ja Aleksei Serebrjakov.

*Nobody* sai Suomen ensi-iltansa 11. kesäkuuta 2021. Elokuva tuotti yli 56 miljoonaa dollaria maailmanlaajuisesti ja sai positiivisen vastaanoton kriitikoilta, jotka ylistivät sen toimintaa sekä Odenkirkin roolisuoritusta.

## Näyttelijät

## Lähteet

## Aiheesta muualla
* Virallinen sivusto 
* 
* 
* 
* Erholtz, Matti: Nobody (2021). Elitisti, 8.7.2021.
Pekka Rainio

**Pekka Ilmari Rainio** (9. elokuuta 1924 Pori – 14. helmikuuta 2007 Tampere) oli suomalainen insinööri ja yritysjohtaja, joka sai teollisuusneuvoksen arvonimen.

Rainion vanhemmat olivat toimittaja, apulaiskaupunginjohtaja Toivo Rainio ja Jenny Åmark ja puoliso vuodesta 1946 voimistelunopettaja Paula Annikki Kosonen. Ylioppilaaksi 1943 tullut Rainio valmistui diplomi-insinööriksi Teknillisestä korkeakoulusta vuonna 1950 ja meni valmistuttuaan työpajainsinööriksi Strömbergille Vaasaan. Hän työskenteli samalla myös tuntiopettajana Vaasan teknillisessä koulussa ja Tampereen teknillisessä oppilaitoksessa. Vuonna 1951 Rainio siirtyi Tampereen kaupungin sähkölaitokselle, jossa hän toimi sittemmin yli kolmekymmentä vuotta. Sähkölaitoksen käyttöinsinööri hän oli 1951–1964, käyttöpäällikkö 1964–1966 ja toimitusjohtaja 1966–1986. Rainiolla oli myös erittäin runsaasti erilaisia luottamustoimia sekä asiantuntija- ja yhdistysten johtotehtäviä. Teollisuusneuvoksen arvonimi hänelle myönnettiin vuonna 1982 Tampereen kaupunginhallituksen esityksestä.

## Lähteet
Lilija Vasiltšenko

**Lilija Aleksandrovna Vasiltšenko** (, 8. kesäkuuta 1962 Novosibirsk − 19. joulukuuta 2011 Novosibirsk) oli venäläinen maastohiihtäjä, joka aktiiviurallaan edusti Neuvostoliittoa.

Vasiltšenko hiihti kolmannen osuuden Neuvostoliiton voittaessa 4&nbsp;×&nbsp;5&nbsp;kilometrin viestin maailmanmestaruuden Seefeldissä 1985. Hän sijoittui samoissa kisoissa 20 kilometrillä kahdeksanneksi ja 10 kilometrillä 11:nneksi. Sarajevon olympialaisissa 1984 hän oli 20 kilometrillä seitsemästoista.

Vasiltšenko saavutti universiadeissa hopeaa 5 ja 10 kilometrillä Sofiassa 1983. Maailmancupin osakilpailussa hän sijoittui parhaimmillaan kolmanneksi Val di Solen 5 kilometrin kilpailussa joulukuussa 1984.

## Lähteet
Mikko Hautaniemi

**Mikko Hautaniemi** (s. 27. kesäkuuta 1989) on suomalainen entinen salibandyn pelaaja, pelipaikaltaan hyökkääjä. Hän on pelannut Suomen miesten maajoukkueessa 17 ottelua. Niissä hän on tehnyt neljä maalia. Hän on edustanut Suomea MM-kilpailuissa vuosina 2018 ja 2021. Hän voitti maailmanmestaruuden vuonna 2018 ja teki turnauksessa yhden maalin. Hän on pituudeltaan 198-senttimetrinen.

Hautaniemi on edustanut Salibandyliigassa Turun Palloseuraa kausina 2008–2011, 2013–2014 ja kaudesta 2018–2019 alkaen. Nuorempana hän edusti samaa joukkuetta jo Divarissa. Hän on saavuttanut SM-hopeaa kaudella 2018–2019. Hän on ennen kauden 2021–2022 alkua pelannut liigassa 166 runkosarjaottelua, joissa hän on tehnyt 140 maalia ja antanut 88 maalisyöttöä, sekä 35 pudotuspeliä, joissa hän on tehnyt 28 maalia ja saanut 17 syöttöpistettä. SM-hopeakaudella 2018–2019 Hautaniemi oli pudotuspeleissä joukkueensa paras pistemies 17 maalilla ja kahdeksalla maalisyötöllä. Kausina 2011–2013 ja 2014–2018 hän pelasi Sveitsissä.

Kauteen 2022–2023 uransa päättänyt Hautaniemi teki viimeisen loppuottelun ratkaisevan jatkoaikamaalin, kun TPS voitti seurahistoriansa ensimmäisen Suomen-mestaruuden kaatamalla Nokian KrP:n finaalisarjassa otteluvoitoin 4–3.

## Lähteet
Manuela Oschmann

**Manuela Oschmann** (o.s. **Drescher**, s. 9. kesäkuuta 1965 Zella-Mehlis, Saksan demokraattinen tasavalta) on saksalainen maastohiihtäjä, joka aktiiviurallaan edusti myös DDR:ää. Hänen seuransa oli SC Motor Zella-Mehlis.

Hän hiihti Seefeldin MM-kilpailuissa 1985 avausosuuden Itä-Saksan pronssijoukkueessa 4&nbsp;×&nbsp;5&nbsp;kilometrin viestissä. Hän saavutti nuorten MM-pronssia 3&nbsp;×&nbsp;5&nbsp;kilometrin viestissä 1984 ja 1985.

Yhdistyneen Saksan edustajana Oschmann sijoittui 1992 Albertvillen olympialaisissa 15 kilometrillä 15:nneksi, 5 kilometrillä 42:nneksi ja takaa-ajokilpailussa 38:nneksi. Hän voitti kolme Saksan-mestaruutta.

## Lähteet
Everest (vuoden 2015 elokuva)

**Everest** on vuonna 2015 ensi-iltansa saanut brittiläis-yhdysvaltalainen historiallinen seikkailuelokuva, jonka on ohjannut Baltasar Kormákur. Sen pääosia esittävät Jason Clarke, Jake Gyllenhaal, Josh Brolin, John Hawkes, Robin Wright, Michael Kelly, Sam Worthington, Keira Knightley, Martin Henderson ja Emily Watson. Elokuva perustuu vuonna 1996 Mount Everestillä tapahtuneeseen onnettomuuteen, jossa 8 vuorikiipeilijää sai surmansa.

*Everest* sai maailmanensi-iltansa Venetsian elokuvajuhlilla 2. syyskuuta 2015 ja Suomen ensi-iltansa 25. syyskuuta 2015. Elokuva oli taloudellinen menestys tuottaen yli 203 miljoonaa dollaria maailmanlaajuisesti. Se sai myös positiivisen vastaanoton kriitikoilta.

## Näyttelijät

## Lähteet

## Aiheesta muualla
* Virallinen sivusto 
* 
* 
*
Toivo Vahervuo

**Toivo Johannes Vahervuo**, sukunimi vuoteen 1934 *Virtanen* (19. maaliskuuta 1906 Rauma – 1. joulukuuta 1958) oli suomalainen matemaatikko ja opettaja.

Vahervuon vanhemmat olivat veturinkuljettaja Johan Isak Virtanen ja Maria Aleksandra Hellberg. Hän pääsi ylioppilaaksi 1925 ja valmistui filosofian maisteriksi 1930 ja filosofian tohtoriksi 1948.

Vahervuo oli Lauttakylän yhteiskoulussa matematiikan opettajana 1932–1944 ja koulun johtajana 1938–1944. Hän oli 
kauppa- ja teollisuusministeriössä ammatinvalinnan ohjaustoimiston tarkastajana 1945–1949 ja Helsingin opettajakorkeakoulun lehtorina vuodesta 1949. Hän toimi myös valtion rautateiden psykoteknillisen laboratorion matemaatikkona 1943–1944 ja oli Helsingin yliopistossa psykologian laitoksen assistenttina 1947–1950 ja psykometriikan dosenttina vuodesta 1950 alkaen.

Toivo Vahervuo oli naimisissa vuodesta 1934 diplomiurkuri Salli Vahervuon, o. s. Kettunen (1909–1999) kanssa.

## Julkaisuja
* *Johdatus matemaattis-tilastollisiin menettelytapoihin : etupäässä psykologeille ja pedagogeille*. WSOY 1946
* *Matemaattisen kyvykkyyden mittaaminen*. WSOY 1948
* *Oppilaitosten oppilasarvostelu*. WSOY 1948
* *Tutkimuksia keskikoululaisten matemaattisesta suorituskyvystä*, Helsingin yliopiston väitöskirja. WSOY 1948
* *Psykometriikan metodeja 1, Tilastolliset peruskäsitteet*. WSOY 1952, 3. painos 1962, 4. uud. painos 1968 toisena tekijänä Esko Kalimo nimellä *Psykometriikan metodeja 1, Tilastolliset perusmenetelmät*, 5. painos 1971
* *Kirjanpidon aapinen*; tekijät Onni Wiherheimo, Annikki Ilvonen ja Toivo Vahervuo. WSOY 1954, 2. uudistettu painos 1963
* *Laskennon oppikirja*. WSOY 1954
* *Pienen koululaisen laskento 1-2*. Otava 1955, 13. painos 1968
* *Psykometriikan metodeja 2, Psykometriikan erityiskysymyksiä*. WSOY 1956
* *Johdatus faktorianalyysiin*; tekijät Toivo Vahervuo, Yrjö Ahmavaara. WSOY 1958

## Lähteet
Ute Noack

**Ute Noack** (myöh. **Lindner**, s. 27. joulukuuta 1961 Annaberg-Buchholz, Saksi, Saksan demokraattinen tasavalta) on saksalainen maastohiihtäjä, joka aktiiviurallaan edusti DDR:ää ja seuratasolla SC Traktor Oberwiesenthalia.

Noack hiihti ankkuriosuuden Itä-Saksan joukkueessa, joka saavutti MM-pronssia 4&nbsp;×&nbsp;5&nbsp;kilometrin viestissä Seefeldissä 1985. Hän sijoittui samoissa kilpailuissa 20 kilometrillä 11:nneksi ja 10 kilometrillä 17:nneksi. Sarajevon olympialaisissa 1984 hän oli 5 kilometrillä kahdeksas, 10 kilometrillä viidestoista, 20 kilometrillä kahdeksastoista ja viestissä kahdeksas. 

Noack sijoittui maailmancupin kokonaiskilpailussa kuudenneksi kaudella 1984−1985. Hän saavutti tuolla kaudella myös parhaan osakilpailusijoituksensa oltuaan neljäs Klingenthalin 10 kilometrillä ja Nové Měston 5 kilometrillä.

## Lähteet
Justus Kainulainen

**Justus Kainulainen** (s. 22. helmikuuta 1999) on suomalainen salibandyn pelaaja, pelipaikaltaan hyökkääjä. Hän on pelannut Suomen miesten maajoukkueessa 13 ottelua. Niissä hän on tehnyt yhdeksän maalia ja saanut kolme syöttöpistettä. Hän on edustanut Suomea alle 19-vuotiaiden MM-kilpailuissa 2017 ja pelaa miesten MM-kilpailuissa 2021.

Kainulainen on edustanut Salibandyliigassa LASB:tä kausina 2016–2018 ja Esport Oilersia kaudesta 2018–2019 alkaen. Hän on saavuttanut SM-hopeaa kaudella 2020–2021. Hän on ennen kauden 2021–2022 alkua pelannut liigassa 108 runkosarjaottelua, joissa hän on tehnyt 134 maalia ja antanut 67 maalisyöttöä, sekä 24 pudotuspeliä, joissa hän on tehnyt 21 maalia ja saanut yhdeksän syöttöpistettä.

Justus Kainulaisen isoveli Rasmus Kainulainen on myös maajoukkuepelaaja, ja veljekset ovat pelanneet samoissa liigajoukkueissa. Justuksella on myös veli Roope. Justuksen sisko on jääkiekkoilija Mikael Granlundin ex-vaimo Emmi Granlund.

## Lähteet
M134 Minigun

**M134 Minigun** on yhdysvaltalainen kuusipiippuinen Gatling-tyyppinen kiertäväputkinen 7,62×51 mm NATO -kiväärinpatruunaa käyttävä konekivääri.

"Minigun" viittaa tiettyyn aseeseen, jota General Electric alun perin tuotti, mutta termiä "minigun" saatetaan toisinaan käyttää, kun tarkoitetaan mitä tahansa useammalla piipulla varustettua konekivääriä, jossa piiput pyörivät ulkoisen voimanlähteen avulla keskusakselin ympäri.

M134 kykenee ampumaan 6&nbsp;000 laukausta minuutissa ylikuumenematta. Aseen tulinopeus on säädettävissä ja käytännössä tulinopeus on useimmissa käyttötapauksissa säädetty välille 3&nbsp;000-4&nbsp;000 laukausta minuutissa.

## Tekniset tiedot
* Kaliiperi: 7,62 mm (.308)
* Patruuna: 7,62×51 mm NATO (.308 Winchester)
* Tulinopeus: 2&nbsp;000-6&nbsp;000 laukausta minuutissa

## Katso myös
* M61 Vulcan, yhdysvaltalainen konetykki

## Lähteet
Mikko Leikkanen

**Mikko "Leku" Leikkanen** (s. 6. elokuuta 1988) on uransa lopettanut suomalainen salibandyn pelaaja, pelipaikaltaan puolustaja. Hän pelasi Suomen miesten maajoukkueessa 43 ottelua. Niissä hän teki yksitoista maalia ja sai kahdeksas syöttöpistettä. Hän on edustanut Suomea MM-kilpailuissa vuosina 2018 ja 2021. Hän voitti maailmanmestaruuden vuonna 2018 ja teki turnauksessa yhden maalin sekä sai yhden syöttöpisteen.

Leikkanen edusti koko uransa Salibandyliigassa Classicia vuosina 2005–2023. Kauden 2010-2011 Leikkanen pelasi Sveitsin NLA-liigassa. Ura päättyi 22.3.2023 kun Classic hävisi Esport Oilersille neljännen puolivälierän jatkoajalla.  Hän voitti Suomen-mestaruuden vuosina 2016, 2017, 2018, 2019, 2021 ja 2022 ja saavuttanut SM-hopeaa vuosina 2007, 2008 ja 2014 sekä SM-pronssia vuonna 2013. Hän pelasi liigassa 314 runkosarjaottelua, joissa teki 151 maalia ja antanut 119 maalisyöttöä, sekä 147 pudotuspeliä, joissa hän on tehnyt 68 maalia ja saanut 50 syöttöpistettä. Leikkanen oli ison osan kausista 2012–2013, 2014–2015 ja 2022-2023 sivussa polvivammojen vuoksi. 

Sitkeästi itsensä vammoista huolimatta itseään kehittänyt Leikkanen oli pelikentillä rehti ja tyylikäs pelaaja ja erittäin pidetty niin omien kuin vastustajinkin joukoissa. 

## Lähteet
Clipping (yhtye)

**Clipping** (tyyliteltynä **clipping.**) on yhdysvaltalainen kokeellinen hip hop -yhtye Los Angelesista, Kaliforniasta. Yhtyeen kokoonpanoon kuuluvat räppäri Daveed Diggs sekä tuottajat William Hutson ja Jonathan Snipes.

Yhtyeen debyyttimixtape *[[midcity]]* julkaistiin 5. helmikuuta 2013. Heidän toinen albumi sekä ensimmäinen studioalbumi *[[CLPPNG]]* julkaistiin 10. kesäkuuta 2014. Kokonaisuudessaan clipping. on julkaissut yhden mixtapen, kaksi EP:tä ja neljä studioalbumia.

Yhtyettä ollaan verrattu muun muassa Dälekiin, Death Gripsiin, My Bloody Valentineen, Tim Heckeriin ja Shabazz Palacesiin.

## Diskografia
### Albumit
* *[[CLPPNG]]* (Sub Pop, 2014)
* *[[Splendor & Misery]]* (Sub Pop & Deathbomb Arc, 2016)
* *[[There Existed an Addiction to Blood]]* (Sub Pop, 2019)
* *[[Visions of Bodies Being Burned]]* (Sub Pop, 2020)

### EP:t
* *[[Wriggle]]* (Sub Pop, 2016)
* *Face* (Deathbomb Arc, 2018)

### Mixtapet
* *[[midcity]]* (2013)

## Lähteet

## Aiheesta muualla
* Virallinen sivusto
Minigun (täsmennyssivu)

**[[M134 Minigun]]** on yhdysvaltalainen Gatling-tyyppinen kuusipiippuinen konekivääri.

**Minigun** voi tarkoittaa myös:

* Hua Qing minigun, kiinalainen konekivääri
* XM133 Minigun, amerikkalainen konekivääri

## Katso myös
* Gatling
* Konetykki
* GAU-19
* Glagolev-Šipunov-Grjazev GŠG-7,62
* XM214 Microgun
Basilius

**Basilius** on kreikkalaisperäinen miehen etunimi, joka tunnetaan useiden pyhimysten nimenä. Sen kreikankielisiä rinnakkaismuotoja ovat *[[Basileios]]* ja *Basileus*, joista edellisen merkitys on ’kuninkaallinen’ ja jälkimmäisen ’kuningas’. Suomalainen nimi Pasi on Basiliuksen muunnos.

Digi- ja väestötietoviraston mukaan Suomessa on maaliskuuhun 2026 mennessä tilastoitu noin 200–210 Basilius-nimistä miestä.

## Nimipäivät
Basilius-nimi oli mukana Suomen almanakassa vuosina 1705–1928 (lukuun ottamatta muutamia katkoksia). Nimipäivä oli yleensä 30.&nbsp;toukokuuta. Vuosina 1705–1706 ja 1708–1710 se oli 23. kesäkuuta. Muita Basiliuksen nimipäiviä ovat olleet  6.&nbsp;maaliskuuta (vuonna 1738) ja 29.&nbsp;toukokuuta (vuonna 1742).

## Tunnettuja Basiliuksia
*Basilius Bessarion (n. 1403–1472), *Johannes Bessarion*, katolinen kardinaali ja piispa
*Basilius Förtsch (k. 1616), saksalainen kirjailija ja virsirunoilija
*Basilius Marttinen (1871–1943), suomalainen arkkiveisujen tekijä

## Lähteet
M134 (täsmennyssivu)

**[[M134 Minigun]]** on yhdysvaltalainen Gatling-tyyppinen kuusipiippuinen konekivääri.

**M134** voi tarkoitta myös:

* M134 rypälepommi, 1950-luvun yhdysvaltalainen kemiallinen rypälepommi

## Katso myös
* Gatling
* Konetykki
Yhdistynyt kuningaskunta (täsmennyssivu)

**Yhdistynyt kuningaskunta** voi tarkoittaa ainakin seuraavia asioita:

* Ison-Britannian ja Pohjois-Irlannin yhdistynyt kuningaskunta on ollut Yhdistyneen kuningaskunnan virallinen nimi vuodesta 1927 lähtien.
* Ison-Britannian ja Irlannin yhdistynyt kuningaskunta, Yhdistynyt kuningaskunta vuosina 1801–1922.
* Yhdistynyt Alankomaiden kuningaskunta oli Alankomaiden kuningaskunnan epävirallinen nimi vuosina 1815–1839.
M134 rypälepommi

**M134 rypälepommi** oli yhdysvaltalainen kemiallisen sodankäynnin tytärammus, joka oli suunniteltu käytettäväksi MGR-1 Honest John maasta-maahan ohjuksessa 1950-luvulla. Asetta ei koskaan massatuotettu ja sen korvasi korvasi vuonna 1964 parannettu malli M139.

## Lähteet
Emma Thomas

**Emma Thomas** (9. joulukuuta 1971 Lontoo) on brittiläinen elokuvatuottaja. Hänen tuottamiaan elokuvia ovat muun muassa *[[The Prestige]]*, *[[Yön ritari]]*, *[[Inception]]*, *[[Interstellar]]* ja *[[Dunkirk (vuoden 2017 elokuva)|Dunkirk]]*. Thomas on ollut tuottajana vuodesta 1997 lähtien lähes kaikissa aviomiehensä Christopher Nolanin ohjaamissa elokuvissa.

## Lähteet

## Aiheesta muualla

* 
*
Ögmundur Pálsson

**Ögmundur Pálsson** (noin 1473–1541) oli Islannin Skálholtin hiippakunnan piispa.

Nuorena Ögmundur sai sekä hengellisen että käytännöllisen koulutuksen ja vietti jonkin aikaa Englannissa ja Belgiassa. Hänestä tuli myöhemmin pappi ja vuonna 1515 Vidön luostarin apotti. Vuonna 1519 Ögmundur valittiin Skálholtin hiippakunnan piispaksi. Ögmundur vastusti paria vuotta myöhemmin Jón Arasonin valintaa Hólarin hiippakunnan piispaksi. Ögmundurilla ja Jónilla oli joitakin erimielisyyksiä, mutta Tanskan ajama uskonpuhdistus sai heidät yhdistämään voimansa yhteistä vihollista vastaan. Vuonna 1540 Ögmundur joutui sokeutumisensa vuoksi luovuttamaan piispanviran Gissur Einarssonille. Tanskalaiset vangitsivat vuonna 1541 Ögmundurin epäiltynä osallisuudesta erään voudin tappoon. Ögmundur vietiin Tanskaan, mutta hän kuoli matkalla. Ögmundur haudattiin Sorøn luostariin.

## Lähteet
Prostvik

**Prostvik** on kylä Nauvossa. Kylä sijaitsee Pikku-Nauvon saaren koilliskulmalla. Nauvon ja Paraisten välinen lauttayhteys kulkee Prostvikista.

Prostvikin kyläkeskus muodostuu kahdesta vanhasta suurtilasta, jotka sijaitsevat vierekkäin peltoaukean reunalla Östervikenin lahden länsipuolella. Saaristotie kulkee kylän läpi yhdistäen sen naapurikylään Simonkylään. Kylän asutus on hajallaan eri puolilla kyläaluetta. Prostvikin rannoilla on myös paljon kesäasutusta.

Prostvikin kylään kuuluvat myös lähisaaret Persholm, Björkholm, Maltholm, Vikholm ja Kalven. Kalven sijaitsee aivan lauttarannan tuntumassa ja on suojeltu. Prostvik on maisemaltaan monipuolista. Kylässä on korkeita metsäisiä kallioita, Saaristomeren ranta-alueita ja laajoja peltoja ja niittyjä.

## Historia
Prostvikista on löytynyt merkkejä pronssikautisesta asutuksesta. Varsinainen kylä on perustettu viimeistään keskiajan lopulla. Kylässä oli satamapaikka jo silloin. Kylän talot yhdistettiin kahdeksi suureksi ratsutilaksi 1600-luvun alussa. Toinen niistä nautti myös säterin oikeuksia lyhyen aikaa 1600-luvun lopulla. Ratsutilat ovat päätyneet 1700-luvulla Schulténin suvun omistukseen, ja Nathanael Gerhard af Schultén yhdisti ne Prostvikin kartanoksi.

Isojako toteutettiin Prostvikissa 1779. Tuolloin kartanolla on ollut neljä puutarhaa ja useita torppareita. 1820-luvun lopulla Nathanael af Schulténin perinnönjaossa kartano jaettiin Norrbyn ja Söderbyn tiloiksi af Schulténin poikien Nathanaelin ja Otton kesken. Tilat sijaitsevat yhä historiallisilla paikoillaan, mutta ovat uudempaa rakennuskantaa.

Prostvikin pohjoisosan Dyvikenissä on ollut 1800-luvun lopulla höyrylaiva S/S Runsalan laituri. Myöhemmin kylän itälaidalle rakennettiin uusi yhteysalusten laituri ja nykyinen maatielauttojen kulkupaikka.

## Lähteet
Virolahden veneonnettomuus 1922

**Virolahden veneonnettomuus** tapahtui Virolahden Laitsalmella yöllä 17. – 18. syyskuuta 1922, kun laivalleen palaamassa olleita merimiehiä kuljettanut vene kaatui myrskyssä. Onnettomuudessa hukkui yksitoista henkilöä, joista yhdeksän oli tanskalaisia merimiehiä, heidän joukossaan laivan kapteeni J. Sörensen.

Tanskalainen Kööpenhaminaa kotipaikkanaan pitänyt höyrylaiva *Rödfaxe* oli saapunut 12. syyskuuta 1922 lastaamaan propseja Virolahdelle Tormoon lastauspaikalle. Osa laivan miehistöstä oli käynyt sunnuntaina 17. syyskuuta maissa ja he halusivat illalla palata laivalleen. Laitsalmella asunut kalastaja Jeremias Kiiski lähti vaimonsa kanssa viemään heitä veneellään parin kilometrin päässä sijainneelle Tormoon lastauspaikalle ja siellä olleelle laivalle. Venekunta lähti Laitsalmelta illalla kello 23 aikaan, eikä heistä enää kuultu mitään. Yöllä raivosi ankara myrsky, joka kaatoi veneen ja veneessä olleet yksitoista henkilöä hukkuivat. Onnettomuuden uhrien ruumiita löydettiin sitten seuraavina päivinä. *Rödfaxe* kuljetti onnettomuudessa hukkuneiden merimiesten ruumiit Tanskaan. 

## Lähteet
Onkilahti

**Onkilahti** on 1,5 kilometrä pitkä merenlahti Merenkurkussa, Pohjanlahden itäosassa Vaasan kaupungissa. Lahti sijaitsee noin 1,5 kilometrin päässä keskustasta. Se erottaa Vöyrinkaupungin ja Palosaaren suuralueet toisistaan joiden raja kulkee lahden halki. Pohjoisin osa lahdesta rajautuu Vetokannaksen kaupunginosan puolelle. Onkilahden voi ylittää lahden keskiosassa sijaitsevaa Putusiltaa pitkin kävellen tai pyörällä. Onkilahtea ympäröi sen eteläosissa Onkilahdenpuisto. Lahden pohjoiset rannat ovat metsäistä virkistysaluetta.

Lahti on pesimäpaikka noin 70 lajille huolimatta sijainnistaan keskustan läheisyydessä. Onkilahdella on yksi tekosaari lintuja varten. Myös ympärillä olevat metsät ovat linnuille tärkeitä pesimäalueita.

## Lähteet
Aleksandr Martyškin

**Aleksandr Georgijevitš Martyškin** (, 26. elokuuta 1943 Moskova, Venäjän SFNT – 29. lokakuuta 2021) oli Neuvostoliittoa edustanut soutaja ja olympiamitalisti.

Martyškin saavutti Neuvostoliiton miehistössä 1960- ja 1970-lukujen taitteessa kahdeksikoissa olympiapronssia Méxicossa 1968 ja kaksi EM-pronssimitalia. Münchenin kesäolympialaisissa 1972 hän sijoittui neljänneksi. Martyškin kuoli 78-vuotiaana 29. lokakuuta 2021.

## Lähteet
* 

### Viitteet

## Aiheesta muualla
*
Papukaijamies

**Papukaijamies** on Veikko Niemisen ohjaama, käsikirjoittama ja tuottama lyhytelokuva vuodelta 1992.

Elokuva on lastenelokuva, jossa Turkka myy kaloja isälleen tarkoituksenaan kerätä rahat skeittilaudan ostamiseen, mutta mummo, eläinkaupan omistaja sekä Papukaijamies yrittävät saada hänet kiinnostumaan luonnosta skeittaamisen sijaan.

## Rooleissa

## Lähteet
Michaelis–Arbuzov-reaktio

**Michaelis–Arbuzov-reaktio** on kemiallinen reaktio, jossa fosforiesteri reagoi alkyylihalidien kanssa muodostaen oksifosforiesterin. Reaktion raportoivat ensimmäisen kerran August Michaelis ja R. Kaehne vuonna 1898 ja Aleksandr Arbuzov kehitti reaktiota edelleen laajentaen lähtöainevalikoimaa ja julkaisi tutkimuksensa vuonna 1906.

## Reagenssit ja mekanismi
Michaelis–Arbuzov-reaktio tapahtuu fosfiiteille, fosfinaateille tai fosfiniiteille ja tuotteiksi muodostuu fosfonaatteja, fosfinaatteja tai fosfiinioksideja. Alkyylihalideista reagoivat parhaiten primääriset ja sekundääriset reagoivat heikommin. Tertiääriset alkyylihalidit eivät reagoi. Siirtymämetalliyhdisteet katalysoivat Michaelis–Arbuzov-reaktiota. Reaktio vaatii tapahtuakseen usein yli 100 °C:n lämpötilan. Michaelis–Arbuzov-reaktion mekanismin ensimmäinen vaihe on fosforiatomin ja alkyylihalidin S<sub>N</sub>2-reaktio. Välivaiheena muodostuu fosfoniumkationi ja seuraavassa vaiheessa halidi-ioni reagoi toisella SN2-reaktiolla ja tuotteeksi muodostuu oksifosforiesteri.
:

## Lähteet
Jagadish Chandra Bose

**Jagadish Chandra Bose** (; 30. marraskuuta 1858 Mymensingh, Bengal, Intia – 23. marraskuuta 1937 Giridih, Bihar, Intia) oli intialainen fyysikko ja kasvitieteilijä, jota pidetään radiotekniikan ja biofysiikan pioneerina.

## Elämä ja ura
Bose syntyi varakkaaseen perheeseen. Hän aloitti opiskelun Kalkutan St. Xavier's Collegessa vuonna 1875 ja valmistui Kalkutan yliopistosta vuonna 1877. Vuonna 1880  Bose lähti Intiasta Englantiin. Hän opiskeli vuoden ajan lääketiedettä Lontoon yliopistossa, mutta joutui lopettamaan opinnot terveytensä vuoksi. Vuonna 1881 hän kirjoittautui Cambridgen yliopiston Christ's Collegeen opiskelemaan fysiikkaa ja valmistui sieltä vuonna 1884. Samana vuonna Bose sai myös tutkinnon Lontoon yliopistosta. Vuotta myöhemmin Bosesta tuli fysiikan professori Kalkutan Presidency Collegessa.

Vuosina 1894-1900 Bose teki uraauurtavaa tutkimusta radioaalloista. Bose esitteli radioaaltojen käyttöä Kalkutassa marraskuussa 1894, mutta hän ei ollut kiinnostunut patentoimaan keksintöään. Bosen kokeessa vuonna 1895 saatiin ruutia polttamalla aikaan mikroaaltoja, joiden vaikutuksesta saatiin kello soimaan. Toisin kuin Guglielmo Marconi, joka pyrki kaupallistamaan radioaaltoja koskevan työnsä, Bose oli kiinnostunut radioaalloista puhtaasti tieteellisenä pyrkimyksenä. Bose kehitti myös laitteita radioaaltojen tuottamiseen, lähettämiseen ja vastaanottamiseen ja osoitti niiden avulla aaltojen ominaisuudet, kuten heijastumisen ja taittumisen. 

Vuoden 1900 jälkeen Bose alkoi harjoittaa eläinten ja kasvien fysiologiaa koskevaa tutkimusta.  Hän julkaisi artikkeleita sähkömagneettisen säteilyn vaikutuksesta kasveihin ja niiden kasvuun ja kehitti välineitä mittaamaan säteiden vaikutusta kasveihin. Kehittämällään laitteella hän pystyi tarkkailemaan kasvien kasvua jopa kymmenmiljoonakertaisella vahvistuksella. Bosen merkittävä panos biofysiikan alalla oli sen havainnointi, että ärsykkeiden kulkeutuminen kasveissa on luonteeltaan sähköistä ja käyttävän toimintajännitettä, kun aiemmin tämän ymmärrettiin olevan luonteeltaan kemiallista.

Vuonna 1917 Bose perusti Kalkuttaan Intian ensimmäisen tieteellisen tutkimuslaitoksen. Samana vuonna Bose lyötiin ritariksi. Vuonna 1920 hänestä tuli ensimmäinen intialainen tiedemies, joka valittiin Royal Societyn jäseneksi. Bose matkusteli paljon ja piti luentoja sähkömagneettisista aalloista, sähkömagneettisten aaltojen vaikutuksista elävään ja elottomaan aineeseen sekä kasvien fysiologiasta. 

## Lähteet

## Aiheesta muualla
Una Morris

**Una Lorraine Morris** (s. 17. tammikuuta 1947, Kingston Jamaika) on entinen jamaikalainen pikajuoksija, lääkäri, ravintoloitsija ja pitopalveluyrittäjä. 

Urheilu-uransa aikana Morris edusti Jamaikaa olympialaisissa Tokiossa 1964, Méxicossa 1968 ja Münchenissä 1972, joista parhain tulos oli neljäs sija Tokiossa naisten 200 m juoksussa. Vuoden 1967 Pan-Amerikan kisoissa hänet palkittiin pronssimitalilla naisten 4 × 100 m viestijuoksussa. 

Urheilu-uransa jälkeen Morris perusti jamaikalaistyylisen Kingston Cafe -ravintolan Kalifornian Pasadenaan vuonna 1992, mutta tiukan johtamiskulttuurin sekä vaihtelevan ruoan laadun myötä ravintola ajautui taloudellisiin vaikeuksiin ja sen olosuhteita käsiteltiin Gordon Ramsayn televisio-ohjelmassa *[[Kurjat kuppilat]]* vuonna 2011. Ravintola suljettiin vuonna 2018, mutta Morris muutti sen entiset tilat pitopalvelutoimintaa ja juhlatilaisuuksia varten.  

Koulutukseltaan Morris on radiologiaan erikoistunut lääkäri ja hän on julkaissut aiheesta useita lääketieteellisiä tutkimusartikkeleita.

Morris valittiin Jamaikan vuoden naisurheilijaksi kahdesti 1960–luvulla. Vuonna 2018 hänet palkittiin saavutuksistaan urheilualalla Jamaikan olympiaurheilijoiden järjestön () kunniapalkinnolla.

Morrisilla on poika Keone Chong, joka työskenteli hetken aikaa Kingston Cafen johtoportaassa, kunnes lopetti keskittyäkseen opintoihinsa ja markkinointialaan.

## Lähteet
Xavier Vallat

**Xavier Vallat** (1891−1972) oli ranskalainen juristi, poliitikko ja antisemitisti. Hän palveli Vichyn Ranskan hallitusta virkamiehenä, mutta hänet muistetaan pääasiassa, siitä että oli Commissariat General aux Questions Juives’ n ensimmäinen johtaja. Komission tehtävänä oli toteuttaa lopullinen ratkaisu Ranskan alueella.

## Elämänvaiheet
Vallat omaksui antisemitistisen maailmankatsomuksen jo nuorena. Hän oli vakuuttunut siitä, että juutalaiset eivät voi kuulua Ranskan yhteiskuntaa. Ennen ensimmäistä maailmansotaa hän toimi lyhyen aikaa opettajana. Sodassa hän haavoittui ja menetti toisen silmänsä.

Sodan jälkeen Vallat opiskeli lakia, ja hänet valittiin vuonna 1919 Ranskan kansalliskokouksen edustajainhuoneeseen. Hän menetti paikkansa vuonna 1924 mutta uusi sen sen vuonna 1928. Hän muutti poliittisia kantojaan usein mutta piti kiinni äärioikeistolaisuudesta ja juutalaisvastaisuudesta. Hän uusi paikkansa vuonna 1928 ja oli edustajana vuoteen 1940. Äänestäjiin hän vetosi sotamaineellaan ja sillä, että oli "oikean Ranskan" edustaja.

Vallat pysyi suurelle yleisölle melko tuntemattomana aina vuoteen 1936. Tuolloin hän piti edustajainkokouksessa raivoisan puheen juutalaistaustaista pääministeriä Leon Blumia vastaan. Hän sai puheensa johdosta useita onnittelukirjeitä. 

Toisessa maailmansodassa Saksa hyökkäsi Ranskaan ja miehitti siitä osan. Maata johti Philippe Petainin johtama yhteistoimintahallitus. Vallat palveli hallintoa ensiksi sotaveteraanien asioita hoitavassa virastossa, ja sittemmin huhtikuussa 1941 hän ryhtyi johtamaan vastaperustettua juutalaisasian komissiota. Hän oli vastuussa olemassa olevien juutalaisia koskeneiden lakia soveltamisesta, ja hän myös teki uusia juutalaisia diskriminoineita lakeja. Samana vuonna hän perusti Adolf Eichmannin lähettilään Theodor Danneckerin aloitteesta Ranskan juutalaisten liiton. Kuuluisuutta saavutti Vallatin tokaisu Danneckerille: '"Olen ollut paljon teitä kauemmin antisemitisti. Sitä paitsi voisin olla isänne".

Vaikka Vallat teki juutalaisasioissa tiivistä yhteistyötä miehittäjien kanssa, hän yritti muissa asioissa pitää huolta Ranskan eduista. Sen vuoksi hänet erotettiin juutalaisasiain komission johdosta maaliskuussa 1942. Sen jälkeen hän toimi Vichyn Ranskan muissa hallintoviroissa. Hänen luomastaan järjestelmästä  saksalaiset saivat myöhemmin huomattavasti apua Ranskan juutalaisten tuhoamisessa.

Sodan jälkeen Vallat vangittiin, ja hänelle langetettiin vuonna 1947 kymmenen vuoden vankeustuomio. Hän suoritti siitä alle puolet ja vapautui tammikuussa 1950.

Vapautumisensa jälkeen Vallat oli edelleen julkiantisemitisti. Hän sai kannattajia hyvin vähän. Vuosina 1962- 1966 hän oli toimittajana äärioikeistolaisessa *Aspects de la France* -lehdessä. On merkillepantavaa, että lehti tuki näkyvästi Israelia.

## Lähteet

## Aiheesta muualla
* http://www.film-documentaire.fr/4DACTION/w_fiche_film/34735_1
Matt Haig

**Matt Haig** (s. 3. heinäkuuta 1975 Sheffield, Englanti) on brittiläinen journalisti ja kirjailija. Hän kirjoittaa tietokirjoja ja romaaneja sekä aikuisille että lapsille. Haigin kirjoja on käännetty yli 40 kielelle.

Haig opiskeli englantia ja historiaa Hullin yliopistossa ja suoritti maisterin tutkinnon englannista Leedsin yliopistossa.

Haigin teos *Kuinka aika pysäytetään* (*How to Stop Time*, 2017) oli Tähtifantasia-palkintoehdokkaana 2019. Siitä on suunnitteilla elokuva, jonka päärooliin on kiinnitetty Benedict Cumberbatch. Marraskuussa 2021 Netflixissä sai ensi-iltansa Haigin *Poika nimeltä joulu* -lastenkirjaan pohjautuva elokuva.

## Suomennetut teokset
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Matt Haigin verkkosivut 
* Discussion with Matt Haig and Kirsi Piha about Haig's career and mental health issues YouTube.com. 12.11.2021.
S/S Bodia

**S/S Bodia** oli suomalainen Maarianhaminasta kotoisin ollut rahtihöyrylaiva joka ajoi karille ja upposi Runden luona Aalesundin lähellä Norjan rannikolla 4. joulukuuta 1936. Laivan 30 hengen miehistöstä hukkui kolme, muut saatiin pelastettua paikalle tulleeseen luotsilaivaan.

S/S Bodia oli painolastissa matkalla Ostendesta Narvikiin Norjaan, jossa sen oli tarkoitus lastata malmia. Jo ennen uppoamistaan laiva oli menettänyt savupiippunsa. Laiva ajoi karille 4. joulukuuta illalla kello 22 aikaan. Kolme miehistön jäsentä hukkui, muuta onnistuivat pelastumaan laivaveneeseen. Soudettuaan useita tunteja myrskyssä heidät pelasti Rundesta tullut luotsilaiva.

Laiva oli rakennettu Craig, Taylor & Co. Ltdin telakalla Stockton-on-Teesissä Englannissa vuonna 1899. Laivan vetoisuus oli 1&nbsp;814 bruttorekisteritonnia, pituus 82 metriä, leveys 12,4 metriä ja syväys 5,5 metriä. Kolmisylinterisen trippelihöyrykoneen teho oli 1&nbsp;150 hevosvoimaa ja suurin nopeus 11 solmua. Laiva oli *S/S Greenhill* nimellä cardiffilisen Tillett W. J. & Co-varustamon omistuksessa vuoteen 1913 saakka. Tämä jälkeen laiva oli ruotsalaisomistuksessa nimillä *S/S Aila* 1913–1918 ja *S/S Bodia* 1919–1934. Vuonna 1934 laivan osti maarianhaminalainen John W. Wennström.

## Lähteet
Bambumuura

**Bambumuura** (*Drymophila rubricollis*) on puumuurien heimoon kuuluva varpuslintu.

Bambumuuraa tavataan Argentiinassa, Brasiliassa ja Paraguayssa, ja levinneisyysalueen pinta-ala on noin 437&nbsp;000 km2. Lajia on kuvattu yleiseksi ja sen kanta on vakaa. Se on luokiteltu elinvoimaiseksi.

## Lähteet
Ruostepyrstömuura

**Ruostepyrstömuura** (*Drymophila genei*) on puumuurien heimoon kuuluva varpuslintu.

Ruostepyrstömuuraa tavataan Brasilian kaakkoisosissa, ja sen levinneisyysalueen pinta-ala on noin 114&nbsp;000 km2. Lajin kannaksi on arvioitu 6&nbsp;000–58&nbsp;400 täysikasvuista yksilöä. Se on luokiteltu elinvoimaiseksi, mutta se on mahdollisesti vähenemässä elinympäristöjen tuhoutumisen vuoksi.

## Lähteet
Ruosteperämuura

**Ruosteperämuura** (*Drymophila ochropyga*) on puumuurien heimoon kuuluva varpuslintu.

Ruosteperämuuraa tavataan Brasilian kaakkoisosissa, ja sen levinneisyysalueen pinta-ala on noin 1&nbsp;050&nbsp;000 km2. Lajin arvellaan olevan vähenemässä suhteellisen nopeasti.

## Lähteet
Onkilahdenpuisto

**Onkilahdenpuisto** tai **Onkilahden puisto** on Onkilahden eteläosaa ympäröivä puisto Vaasassa. Puisto jakautuu kahteen kaupunginosaan: Palosaaren Onkilahden rantaan ja Vöyrinkaupunkiin. Vöyrinkaupungin puolella olevaa puistoaluetta kutsutaan arkikielessä Laivapuistoksi. Kutsumanimi tulee siellä sijaitsevasta isosta laivarakennelmasta. Onkilahdenpuistossa on erilaisia virikkeitä, kuten kiipeilyverkko, keinuja, kuntoiluvälineitä ja pelikenttiä lentopalloon ja petankkiin. Puistossa on mahdollisuus grillaamiseen ja eväsretkeilyyn.

## Julkinen taide
Palosaaren puoleisella puistoalueella sijaitsee yksi muistomerkki ja kolme taideteosta.
**Veera*, Lucien den Arend, 1999
*Venny Kontturin muistomerkki *Elämän tie*, Käsityöläiskadun päässä, Marita Perttula, 1998
**Myrskyn jälkeen* ja *Kuun peili*, Marianne Kanckos, Åke Rodas ja Stig Rönn

## Lähteet
Viiruhuppumuura

**Viiruhuppumuura** (*Drymophila malura*) on puumuurien heimoon kuuluva varpuslintu.

Viiruhuppumuuraa tavataan Brasilian ja Paraguayn kaakkoisosissa sekä Argentiinan koillisosissa, ja sen levinneisyysalueen pinta-ala on noin 1&nbsp;100&nbsp;000 km2. Lajin kannankehitys on vakaa ja se on luokiteltu elinvoimaiseksi.

## Lähteet
Briitta Hepo-oja

**Briitta Hepo-oja** (s. 1988 Kuusamo) on suomalainen lasten- ja nuortenkirjailija.

Hepo-oja on valmistunut filosofian maisteriksi Oulun yliopistosta pääaineenaan kirjallisuus. Hän muutti valmistumisensa jälkeen Helsinkiin. Hepo-ojan esikoisromaani *Siilin kuolema* ilmestyi vuonna 2015. Hänen fantasiaromaaninsa *Suomea lohikäärmeille* sai Topelius-palkinnon vuonna 2020. Se ja sen jatko-osa *Sydämiä seireeneille* olivat myös Kuvastaja-palkintoehdokkaana 2020 ja 2021.

Teoksissaan Hepo-oja on käsitellyt yhteiskunnallisia teemoja, kuten eriarvoisuutta ja köyhyyttä.

## Teokset
* 
* 
* 
* 
* 

## Lähteet

## Aiheesta muualla
* 
* Briitta Hepo-ojan blogi
Suomumuura

**Suomumuura** (*Drymophila squamata*) on puumuurien heimoon kuuluva varpuslintu.

Suomumuuraa tavataan Brasiliassa, ja sen levinneisyysalueen pinta-ala on noin 984&nbsp;000 km2. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Kanelikylkimuura

**Kanelikylkimuura** (*Drymophila devillei*) on puumuurien heimoon kuuluva varpuslintu.

Kanelikylkimuuraa tavataan Boliviassa, Brasiliassa, Kolumbiassa, Equadorissa ja Perussa, ja sen levinneisyysalueen pinta-ala on noin 4&nbsp;010&nbsp;000 km2. Lajin on kuvattu olevan melko yleinen, mutta laikuttaisesti levittäytynyt. Sen arvellaan olevan vähenemässä elinympäristöjen tuhoutumisen takia. Laajan levinneisyysalueen turvin se on kuitenkin luokiteltu elinvoimaiseksi.

## Lähteet
Sanilacin piirikunta

**Sanilacin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 40&nbsp;611 vuonna 2020. Piirikunnan hallintokeskus on Sanduskyn kaupunki ja suurin kunta on Worth Township.  Piirikunta on perustettu vuonna 1822.

## Väestö
Vuonna 2020 Sanilacin piirikunnan 40&nbsp;611 asukkaasta valkoisia oli 97,1&nbsp;%, mustia 0,6&nbsp;% ja alkuperäisasukkaita 0,6&nbsp;%. Vuonna 2019 5,4&nbsp;% asukkaista puhui kotonaan jotain muuta kieltä kuin englantia ja 1,8&nbsp;% asukkaista oli syntynyt ulkomailla.

## Lähteet

## Aiheesta muualla
Emmetin piirikunta (Michigan)

**Emmetin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 34&nbsp;112 vuonna 2020. Piirikunnan hallintokeskus on Petoskeyn kaupunki, ja suurin kunta on Bear Creek Township. Piirikunta on perustettu vuonna 1840.

## Väestö
Vuonna 2020 Emmetin piirikunnan 34&nbsp;112 asukkaasta valkoisia oli 92,7&nbsp;%, alkuperäisasukkaita 3,8&nbsp;% ja mustia 0,7&nbsp;%. Vuonna 2019 3,4&nbsp;% asukkaista puhui kotonaan jotain muuta kieltä kuin englantia ja 1,9&nbsp;% asukkaista oli syntynyt ulkomailla.

## Lähteet

## Aiheesta muualla
Suomen Krikettiliitto

**Suomen Krikettiliitto** ry eli Cricket Finland on perustettu vuonna 1999. Krikettiliitosta tuli Kansainvälisen krikettiliiton ICC:n (International Cricket Council) jäsen vuonna 2000.

## Talous
Suomen Krikettiliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 270&nbsp;000 euroa. Vuosittainen tuki on ollut vuodesta 2018 lähtien 56&nbsp;000 euroa.

## Lähteet
Yleisluistelun Suomen-mestaruuskilpailut 1922

Suomen vuoden 1922 yleisluistelumestaruuksista kilpailtiin Helsingissä 29.-30. tammikuuta. Kilpailupaikka oli Kaisaniemen puiston edustalla olevalla lahdella. Ohjelmassa oli vain miesten kilpailu. Mestaruus ratkesi sijalukupistein. Loppupisteisiin huomioitiin vain kaikki matkat luistelleet. Clas Thunberg ja Arvo Tuomainen päätyivät samoihin sijalukupisteisiin, mutta Thunbergin tulosten mukaiset pisteet olivat 206,323 ja Tuomaisen 206,588.

### Miesten yleismestaruus







## Lähteet
* SpeedSkatingNews - Competition: Finnish Allround Championships 1922 

## Viitteet
Rest In Beat AM

**Rest In Beat AM** on suomalaislaulaja Robin Packalenin 15. lokakuuta 2021 julkaistu toinen englanninkielinen EP. EP on toinen ja viimeinen osa Packalenin englanninkielistä albumia, jonka ensimmäinen osa *[[Rest In Beat PM]]* julkaistiin joulukuussa 2020.

EP:n julkaisupäivänä sen kappaleista julkaistiin 16 minuuttinen Mitro Boahenen ohjaama lyhytelokuva Robin Packalenin YouTube-kanavalla.

## Kappaleet

## Lähteet

## Aiheesta muualla
* ''Rest In Beat'' -lyhytelokuva YouTubessa
Turun Eläin- ja Kasvitieteellinen Seura

**Turun Eläin- ja Kasvitieteellinen** **Seura** (TEKS) perustettiin vuonna 1923 ylioppilaille osoitetulla kutsulla, jonka olivat allekirjoittaneet Turun Suomalaisen Yliopiston eläintieteen professori Valter Linnaniemi, maisteri ja myöhempi eläintieteen professori Kaarlo Johannes Valle, kasvitieteen professori Kaarlo Linkola sekä jäkälätutkija, fil.tri Edvard Wainio. Seurasta kehittyi tieteellinen yhdistys, joka 1950-luvulla vastasi Turun yliopiston kasvitieteellisestä retkeilyopetuksesta. Toiminta johti vuosikymmenen lopulla professori Paavo Kallion johdolla Lapin tutkimuslaitos Kevon perustamiseen ja dosentti Lauri E. Karin johdolla Lohmin biologisen aseman  ja sitä seuranneen Saaristomeren tutkimuslaitoksen syntyyn.

Nykyään TEKS järjestää kaikille avoimia kokouksia esitelmineen vähintään viisi kertaa vuodessa. Vuosittain järjestetään myös tieteellinen symposio, joka on kaikille avoin. Lisäksi TEKS tekee retkiä sekä kotimaisiin että ulkomaisiin kohteisiin. Seuran hyönteiskerho julkaisee verkkolehteä *W-album.*

## Lähteet
GAU-12 Equalizer

**General Dynamics GAU-12/U Equalizer** on yhdysvaltalainen viisipiippuinen Gatling-tyyppinen kiertäväputkinen 25 mm kaliiberia ampuva konetykki. GAU-12/U on käytössä Yhdysvalloissa, Italiassa ja Espanjassa erilaisissa taisteluajoneuvoissa sekä sotilaslentokoneissa, kuten AV-8B Harrier II:ssa ja Lockheed AC-130:ssa. Kevyempi nelipiippuinen versio, nimeltään GAU-22/A, on käytössä F-35 Lightning II hävittäjissä.
Joulukalenteri: Korvatunturin Pulmapiste

**Joulukalenteri: Korvatunturin Pulmapiste** on suomalainen joulukalenterisarja, jonka ensimmäinen jakso esitettiin 1. joulukuuta 2021 Yle TV2-kanavalla ja Yle Areenassa.

## Juoni

Puutarhatontut Myrsky ja Vimma on kutsuttu Korvatunturille työharjoitteluun. Työharjoittelu ei mene niin mallikkaasti, kun olisi voinut kuvitella.

## Hahmot

## Rooleissa

## Jaksot

## Lähteet
Nostaminen

**Nostaminen** on taakkojen siirtämistä paikasta toiseen esimerkiksi työnteon tai harrastusten yhteydessä.

Suomen lain mukaan työnantajan on otettava huomioon tarjoamiensa työtilojen ja -menetelmien vaikutukset työntekijöiden terveyteen ja turvallisuuteen.

Raskaiden taakkojen nostaminen lisää selkärankaan kohdistuvia vaurioita ja selkäkivun riskiä. Tieteellinen näyttö puhuu sen puolesta, että työntekijöiden opastaminen selän toiminnassa ja nostotekniikoissa ei riitä, vaan tarvitaan työn fyysistä keventämistä apuvälineiden avulla. Niiden hankinta ja käyttö ei ole ollut kuitenkaan riittävää muun muassa sen vuoksi, että ne hidastavat usein työntekoa. Vuodepotilaiden nostamista apuvälineiden avulla on rajoittanut myös pelko siitä, että hihnojen kiinnittäminen etukumarassa asennossa lisäisi jo itsessään välilevyvaurion riskiä. Vuonna 2001 julkaistussa vuoden kestäneessä interventiotutkimuksessa havaittiin kuitenkin, että niiden osastojen sairaanhoitajille, joihin sijoitettiin tutkimuksen yhteydessä eniten mekaanisia henkilönostimia, nostovöitä ja -kankaita, sattui vain 2,1 selkään kohdistuvaa työtapaturmaa 100&nbsp;000 työtuntia kohden, kun verrokeille niitä sattui 5,7.

## Lähteet
Hieron II

**Hieron II** (, ; n. 308 eaa. Syrakusa – 215 eaa. Syrakusa) oli Syrakusan tyranni ja sittemmin kuningas vuodesta 270 eaa. kuolemaansa saakka. Hieronista tuli joukkojensa johtaja vuonna 275 eaa., ja hän väitti olevansa aiemman tyranni Gelonin avioton jälkeläinen. Hän oli toiminut Pyrrhoksen alaisena kenraalina ensimmäisessä puunilaissodassa. 

Hieronin valtaannousua auttoi avioituminen korkeaan säätyyn ja menestys roomalaisten rinnalla sodassa. Hieron rakennutti Syrakusaan Hieron II:n alttarin Zeuksen kunniaksi. Se valmistui jo kuninkaan itsensä aikana.

## Lähteet
20 suosikkia – Päivät kuin unta

**20 suosikkia – Päivät kuin unta** on Arto Sotavallan vuonna 1996 postuumisti julkaistu kokoelmalevy, joka kuuluu *[[20 suosikkia]]* -sarjaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* ''20 Suosikkia – Päivät kuin unta'' Discogs-tietokannassa
Gaby Nestler

**Gaby Nestler** (s. 16. helmikuuta 1967) on saksalainen maastohiihtäjä, joka aktiiviurallaan edusti Saksan demokraattista tasavaltaa.

Nestler hiihti Seefeldin MM-kilpailuissa 1985 toisen osuuden DDR:n pronssijoukkueessa 4&nbsp;×&nbsp;5&nbsp;kilometrin viestissä. Samojen kisojen 10 kilometrillä hän oli kuudestoista. Oberstdorfin MM-kilpailuissa 1987 hän sijoittui 20 kilometrillä kymmenenneksi ja viestissä neljänneksi. Hän saavutti nuorten MM-kilpailuissa pronssia 5 kilometrillä ja 3&nbsp;×&nbsp;5&nbsp;kilometrin viestissä 1985 sekä 15 kilometrillä 1986.

Nestler sijoittui maailmancupin kokonaiskilpailussa kuudenneksi kaudella 1985−1986. Hän voitti tammikuussa 1986 Les Saisies'n 10 kilometrin kilpailun ja sijoittui toiseksi Nové Měston 20 kilometrillä.

## Lähteet
Hyvän tekijät

**Hyvän tekijät** on Markus Nummen ohjaama ja käsikirjoittama suomalainen komediaelokuva vuodelta 1997. 

Elokuvassa Heidi ja Sanna ovat ystävyksiä, jotka päättävät tehdä jotain hyvää jollekin ihmiselle, jolla menee huonosti.

## Lähteet
Veijo Hämäläinen

**Veijo Aarne Antero Hämäläinen** (s. 18. marraskuuta 1958 Mikkelin mlk.) on suomalainen maastohiihtäjä, joka kilpaili maajoukkuessa 1980-luvulla.

Hämäläinen sijoittui 1982 Oslon MM-kilpailuissa 50 kilometrillä 27:nneksi. Hän hiihti Seefeldin MM-kilpailuissa 1985 toisen osuuden Suomen 4&nbsp;×&nbsp;10&nbsp;kilometrin viestijoukkueessa, joka sijoittui neljänneksi.

Hämäläinen sijoittui maailmancupin osakilpailussa parhaimmillaan kuudenneksi Falunin 30 kilometrillä ja seitsemänneksi Lahden 50 kilometrillä, molemmat maaliskuussa 1985.

## Lähteet
Olavi Silvo (teollisuusneuvos)

**Pentti Edvard Olavi Silvo** (26. kesäkuuta 1919 Vehkalahti – 30. tammikuuta 1999 Lahti) oli suomalainen yrittäjä ja yritysjohtaja, joka sai teollisuusneuvoksen arvonimen.

Silvon vanhemmat olivat toimitusjohtaja Eetu Silvo ja Elsa Olivia Wirman ja puoliso vuodesta 1955 taiteilija Kaarina Kristina Margareta von Schantz. Silvo tuli ylioppilaaksi 1937 Haminan yhteislyseosta ja valmistui lainopin kandidaatiksi Helsingin yliopistosta 1948. Hän osallistui sekä talvisotaan että jatkosotaan. Lahden Puutyö -yhtiön omistaja ja toimitusjohtaja hänestä tuli 1948. Yhtiö tunnettiin yhtenä johtavista toimistokalusteiden valmistajista, sillä oli Lahden ohella vuodesta 1981 tehdas myös Pieksämäellä. Silvo osallistui laajasti puusepänteollisuuden järjestötyöhön, toimien muun muassa Puusepänteollisuuden liiton puheenjohtajana 1956–1981, mutta myös Lahden alueen liike-elämän ja yritysten yhteistyöhön. Teollisuusneuvoksen arvonimen hän sai 1982, vuotta ennen kuin luopui toimitusjohtajan työstään ja ryhtyi yrityksensä hallituksen puheenjohtajaksi. Kun Lahden Puutyö -yhtiö myytiin Iskulle 1985, Silvo jäi eläkkeelle. Sotilasarvoltaan Silvo oli reservin kapteeni (1968). 

## Lähteet
Kartanonseutu

**Kartanonseutu** on alue Järvenpäässä. Se kuuluu Pajalan kaupunginosaan ja Järvenpään keskeiseen suurpiiriin. Se sijaitsee ydinkeskustasta kahdesta kolmeen kilometriä pohjoiseen. Alueella sijaitsee muun muassa Järvenpään lukio, kirpputori ja Lidl Pajala. Suurin osa asuintaloista on kerrostaloja tai rivitaloja.
Filmitähdet eivät kuole Liverpoolissa

**Filmitähdet eivät kuole Liverpoolissa** (*Film Stars Don’t Die in Liverpool*) on Paul McGuiganin ohjaama romanttinen draamaelokuva vuodelta 2017. Se kertoo tosipohjaisen tarinan yhdysvaltalaisten *[[film noir]]* -elokuvien tähden Gloria Grahamen suhteesta itseään puolta nuorempaan brittinäyttelijään Peter Turneriin vähän ennen kuolemaansa 1980-luvun taitteessa. Elokuvan pääosia näyttelevät Annette Bening ja Jamie Bell, ja sivuosissa esiintyvät muun muassa Julie Walters ja Vanessa Redgrave..

## Rooleissa

Elokuva julkaistiin Suomessa DVD:nä 2019, ja Yle Teema ensiesitti sen toukokuussa 2020.

## Lähteet

## Aiheesta muualla
*
Minerva (elokuva)

**Minerva** on Simo Halisen ohjaama ja käsikirjoittama suomalainen draamaaelokuva vuodelta 1997. 

Elokuvassa Mauri ja Minerva ovat eron partaalla oleva aviopari ja he joutuvat tekemään ratkaisevia valintoja elämässään.

 
## Lähteet
Paul Lannoye

**Paul Lannoye **(22. kesäkuuta 1939 – 4. joulukuuta 2021) oli belgialainen poliitikko. Hän oli yksi Ecolo-puolueen perustajajäsenistä.

Lannoye valittiin Euroopan parlamentin jäseneksi vuosiksi 1989–2004, Vihreiden europarlamenttiryhmän puheenjohtajaksi välivaaleissa vuosiksi 1991–1994 ja Vihreät/EVA-ryhmän puheenjohtajaksi yhdessä Heidi Hautalan kanssa 1999–2002.

## Lähteet
Seppo Halttunen (teollisuusneuvos)

**Seppo Kullervo Halttunen** (23. elokuuta 1927 Ähtäri – 16. heinäkuuta 2013 Helsinki) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.

Halttusen vanhemmat olivat pienviljelijä Yrjö Halttunen ja Martta Halttunen ja puoliso Evaliisa Nieminen. Hän opiskeli 1942 Helsingissä Pasilan konepajakoulussa  ja Strömbergin konepajakoulussa, valmistuen sähkömuuntaja-asentajaksi. Strömbergin palvelukseen Vaasaan hän meni valmistuttuaan ja oli yrityksen työntarkastaja vuodesta 1948. Halttunen opiskeli työnsä ohella Vaasan teknillisessä koulussa, koneteknikoksi hän valmistui 1953. Hän jatkoi opintojaan vielä Tampereen teknillisessä opistossa, valmistuen sähköinsinööriksi 1957. 

Upolle Lahteen Halttunen siirtyi kotitalouskoneiden huoltopäälliköksi ja sieltä Tampereelle ja Ylöjärvelle Huurre-yhtiön teknilliseksi johtajaksi 1959–1964. Oltuaan MK-tuote -yhtiön tekninen johtaja Halttunen palasi Upolle Nastolan tehtaan kylmäkalustelinjan johtajaksi 1964–1969.

Halton-yrityksen Halttunen perusti 1969. Yritys  aloitti myymälä-, baari- ja kylmäkalusteiden sekä ilmansisääntulojärjestelmien valmistajana. Ilmanvaihtotuotteiden kehittäjänä ja valmistajana siitä tuli edelläkävijä, alansa johtavia yrityksiä maailmassa ja samalla merkittävä suomalainen vientiyritys. Tasavallan presidentin kansainvälistymispalkinnon Halton sai 1988. Haltonin myymäläkalustelinja erotettiin omaksi yhtiökseen 1981, G. W. Sohlberg -yhtiölle se myytiin 1985. 

Halttunen siirtyi Haltonin hallituksen puheenjohtajaksi 1992. Hän sai teollisuusneuvoksen arvonimen 1983, valtakunnallisen yrittäjäpalkinnon 1984 ja *[[Talouselämä]]* valitsi hänet vuoden liikemieheksi 1985. Nuoruusvuosinaan Halttunen oli aktiivinen urheilija, 1950-luvulla hän toimi Vaasan Salama -koripalloseuran pelaajavalmentajana ja oli 1996 mukana perustamassa jalkapalloseura FC Lahtea. 

## Lähteet